Document ID: 32006D0915

32006D0915
L 349/51
SLUŽBENI LIST EUROPSKE UNIJE
ODLUKA KOMISIJE
od 11. prosinca 2006.
kojom se produžuje valjanost Odluke 2002/887/EZ u vezi s prirodno ili umjetno uzgojenim patuljastim biljkama vrsta Chamaecyparis Spach, Juniperus L. i Pinus L. podrijetlom iz Japana
(priopćena pod brojem dokumenta C(2006) 5997)
(2006/915/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno njezin članak 15. stavak 1.,
uzimajući u obzir zahtjev Ujedinjene Kraljevine,
budući da:
(1)
Odlukom Komisije 2002/887/EZ od 8. studenoga 2002., kojom se odobravaju odstupanja od određenih odredbi Direktive Vijeća 2000/29/EZ u vezi s prirodno ili umjetno uzgojenim patuljastim biljkama vrsta Chamaecyparis Spach, Juniperus L. i Pinus L. podrijetlom iz Japana (2), odobrava se državama članicama da za ograničena vremenska razdoblja i pod posebnim uvjetima utvrde odstupanja od određenih odredbi Direktive 2000/29/EZ u vezi s biljkama vrsta Chamaecyparis Spach, Juniperus L. i Pinus L. podrijetlom iz Japana.
(2)
Budući da su okolnosti koje opravdavaju to odobrenje još uvijek na snazi te ne postoje novi podaci zbog kojih bi bio potreban pregled posebnih uvjeta, trebalo bi produžiti odobrenje.
(3)
Stoga je valjanost Odluke 2002/887/EZ potrebno produžiti.
(4)
Mjere predviđene ovom Odlukom su u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Odluka 2002/887/EEZ mijenja se kako slijedi:
1.
U prvom i drugom stavku članka 2. datumi „1. kolovoza 2005. i 1. kolovoza 2006.” zamjenjuju se datumima
„1. kolovoza 2007. i 1. kolovoza 2008.”.
2.
Tablica iz članka 4. zamjenjuje se sljedećim:
„Biljke
Razdoblje
Chamaecyparis:
1.1.2007. do 31.12.2008.
Juniperus:
1.11.2006. do 31.3.2007. i 1.11.2007. do 31.3.2008.
Pinus:
1.1.2007. do 31.12.2008.”
Članak 2.
Ova je Odluka upućena državama članicama.
Sastavljeno u Bruxellesu 11. prosinca 2006.

Labels: 16
20
3
6
18
15